CELEX: 32002L0005
Language: mt
Date: 2002-01-30 00:00:00
Title: Id-Direttiva tal-Kummissjoni 2002/5/KE tat-30 ta’ Jannar 2002 li temenda l-Anness II mad-Direttiva tal-Kunsill 90/642/KEE rigward il-fissar tal-livelli massimi għall-fdalijiet tal-pestiċidi ġewwa u fuq ċerti prodotti li joriġinaw mill-pjanti, inklużi l-frott u l-ħxejjex ta’ l-ikel

Avviż Legali Importanti

|

32002L0005

Official Journal L 034 , 05/02/2002 P. 0007 - 0012

		Id-Direttiva tal-Kummissjoni 2002/5/KEtat-30 ta’ Jannar 2002li temenda l-Anness II mad-Direttiva tal-Kunsill 90/642/KEE rigward il-fissar tal-livelli massimi għall-fdalijiet tal-pestiċidi ġewwa u fuq ċerti prodotti li joriġinaw mill-pjanti, inklużi l-frott u l-ħxejjex ta’ l-ikelIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar il-fissar tal-livelli massimi għall-fdalijiet tal-pestiċidi ġewwa jew fuq il-prodotti li joriġinaw mill-pjanti, inklużi l-frott u l-ħaxix ta’ l-ikel [1], kif l-aħħar emendata bid-Direttiva 2001/57/KE [2], u b’mod partikolari l-Artikolu 7 tagħha,Billi:(1) Għaċ-ċereali u l-prodotti li joriġinaw mill-pjanti inklużi l-frott u l-ħaxix ta’ l-ikel, il-livelli tal-fdalijiet jirriflettu l-użu tal-kwantitajiet minimi meħtieġa sabiex tinkiseb il-protezzjoni effettiva tal-pjanti, applikati b’mod hekk illi l-ammont tal-fdalijiet ikun baxx kemm jista’ jkun kif ukoll aċċettabbli, wara li jiġu kkunsidrati b’mod partikolari l-ħarsien ta’ l-ambjent u l-protezzjoni tal-konsumaturi notabbilment f’termini tat-teħid stmat tad-dieta mill-konsumaturi. Il-livelli massimi tal-fdalijiet fil-Komunità (LMFijiet) jirrappreżentaw l-ogħla limitu għall-ammonti ta’ dawn il-fdalijiet li jistgħu jinstabu fl-oġġetti tad-dar meta jkunu ġew irrispettati prattiċi tajbin tal-biedja mill-produtturi.(2) L-LMFijiet għall-pestiċidi għandhom jinżammu taħt osservazzjoni u jistgħu jinbidlu sabiex jitqiesu t-tagħrif u l-informazzjoni ġodda. Il-livelli massimi tal-fdalijiet huma ffissati fil-livell l-aktar baxx ta’ kif jiġu stabbiliti analitikament fejn l-użi awtorizzati tal-prodotti għall-protezzjoni tal-pjanti ma jirriżultawx fil-livelli tal-fdalijiet tal-pestiċidi li jistgħu jiġu osservati ġewwa jew fuq il-prodott ta’ l-ikel, jew fejn ma jkunx hemm użi awtorizzati, jew fejn l-użi li jkunu ġew awtorizzati mill-Istati Membri ma jkunux ġew appoġġjati mill-informazzjoni meħtieġa, jew fejn l-użi f’pajjiżi terzi li jirriżultaw fi fdalijiet ġewwa jew fuq il-prodotti ta’ l-ikel li jistgħu jidħlu fiċ-ċirkulazzjoni fis-suq tal-Komunità ma jkunux ġew appoġġjati mill-informazzjoni meħtieġa.(3) Wara l-pubblikazzjoni tad-Direttiva tal-Kummissjoni 2000/42/KE [3], il-Kummissjoni rċeviet talbiet, appoġġjati minn iktar informazzjoni, sabiex tirrevedi l-LMFijiet għall-lambda-ċijalotrin u l-amitraz fuq ċerti oġġetti ta’ l-ikel iffissati bid-Direttiva 2000/42/KE. L-applikazzjonijiet u l-informazzjoni ġew irriveduti, u għal uħud mill-kombinazzjonijiet, l-informazzjoni kienet biżżejjed sabiex jiġi ġġustifikat il-fissar ta’ LMF ’il fuq mil-limitu l-aktar baxx ta’ kif jiġu stabbiliti analitikament. Għall-kombinazzjonijiet oħra t-tagħrif disponibbli jibqa’ mhux adegwat u huwa xieraq li l-LMFijiet jiġu ffissati fil-limitu l-aktar baxx ta’ kif jiġu stabbiliti analitikament. Għal iktar kombinazzjonijiet oħra t-tagħrif issa disponibbli huwa biżżejjed sabiex juri illi l-fissar ta’ LMF ‘il fuq mil-limitu l-aktar baxx ta’ kif jiġu stabbiliti analitikament jista’ joħloq espożizzjoni akuta jew kronika mhux aċċettabbli mill-konsumaturi għall-fdalijiet. F’dawn il-każijiet, l-LMFijiet għandhom jibqgħu ffissati fil-limitu l-aktar baxx ta’ kif jiġu stabbiliti analitikament.(4) It-tagħrif fuq l-użi ġodda jew mibdula taċ-ċipermeterin fuq l-asparagu, l-etefon fuq l-ananas, il-fenbutatinossi fuq il-bżar, il-metalażil fuq il-basal l-aħdar (tar-rebbiegħa), l-aċefat fuq il-ħawħ u l-klorotalonil fuq il-krafes ġie nnotifikat lill-Kummissjoni u evalwat. Fid-dawl ta’ dan it-tagħif huwa approprjat li jiġu mmodifikati l-LMFijiet eżistenti speċifikati fl-Anness mad-Direttiva.(5) L-espożizzjoni tul il-ħajja tal-konsumaturi għal kull wieħed mill-pestiċidi f’din id-Direttiva permezz tal-prodotti ta’ l-ikel ġiet stmata u evalwata skond il-proċeduri u l-metodi użati fl-Unjoni Ewropea filwaqt li tqiesu l-linji gwida ppubblikati mill-Organizzazzjoni Dinjija tas-Saħħa [4] u huwa kkalkolat illi l-LMFijiet iffissati f’din id-Direttiva ma jwasslux sabiex jinqabeż il-konsum ta’ kuljum aċċettabbli.(6) Fejn rilevanti, ġiet stmata u evalwata l-espożizzjoni akuta tal-konsumaturi għal dawn il-pestiċidi permezz ta’ kull wieħed mill-prodotti ta’ l-ikel li jista’ jkun fihom il-fdalijiet ta’ dawn il-pestiċidi skond il-proċeduri u l-prattiċi użati fl-Unjoni Ewropea, filwaqt li tqiesu l-linji gwida ppubblikati mill-Organizzazzjoni Dinjija tas-Saħħa. Huwa kkalkolat illi l-livelli massimi tal-fdalijiet iffissati fid-Direttiva preżenti ma jikkawżawx effetti tossiċi akuti.(7) Permezz ta’ l-Organizzazzjoni Dinjija tal-Kummerċ, l-imsieħba kummerċjali tal-Komunità ġew ikkonsultati dwar il-livelli ffissati f’din id-Direttiva u l-kummenti tagħhom dwar dawn il-livelli ġew ikkunsidrati.(8) Tqiesu l-opinjonijiet tal-Kumitat Xjentifiku tal-Pjanti, b’mod partikolari l-pariri u r-rakkomandazzjonijiet tiegħu fejn jirrigwardaw il-protezzjoni tal-konsumaturi mill-prodotti ta’ l-ikel ittrattati bil-pestiċidi. Il-metodoloġija deskritta mill-Organizzazzjoni Dinjija tas-Saħħa, riferita hawn fuq, kif applikata mill-Istati Membri rapportaturi, u mmonitorjata u evalwata mill-Kummissjoni permezz tal-Kumitat Permanenti tas-Saħħa tal-Pjanti, hija konsistenti mal-gwida mogħtija mil-Kumitat Xjentifiku tal-Pjanti.(9) Id-Direttiva 90/642/KEE għandha għalhekk tiġi emendata kif jixraq u għandha tidħol fis-seħħ minnufih.(10) Il-miżuri pprovduti f’din id-Direttiva huma skond l-opinjoni tal-Kumitat Permanenti tas-Saħħa tal-Pjanti,ADOTTAT DIN ID-DIRETTIVA:Artikolu 1L-livelli massimi tal-fdalijiet elenkati fl-Anness ma’ din id-Direttiva jridu jieħdu l-post ta’ dawk elenkati fl-Anness II mad-Direttiva 90/642/KEE għall-pestiċidi fil-kwistjoni.Artikolu 2Il-livelli massimi tal-fdalijiet elenkati fl-Anness II mad-Direttiva 90/642/KEE huma rigward il-kombinazzjonijiet ta’ l-oġġetti tad-dar dwar il-pestiċidi riferiti f’din id-disposizzjoni, sabiex jiġu mibdula b’dan li ġej: iċ-ċipermetrin fuq l-asparagu: 0,1 mg/kg, l-etefon fuq l-ananas: 2 mg/kg, il-fenbutatinossid fuq il-bżar: 1 mg/kg, il-metalażil fuq il-basal aħdar (tar-rebbiegħa): 0,2 mg/kg, il-metalażil fuq "l-iscarole (l-indivja tal-werqa wiesgħa)" u l-ħxejjex aromatiċi: 1 mg/kg, il-klorotalonil fuq "is-celeriac": 1 mg/kg, l-aċefat fuq "Il-ħawħ": 0,2 mg/kg [5].Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex iħarsu din id-Direttiva l-aktar tard sal-31 ta’ Awissu 2002. Għandhom jgħarrfu lill-Kummissjoni b’dan minnufih.Għandhom japplikaw dawn il-miżuri mill-1 ta’ Settembru 2002.2. Meta l-Istati Membri jadottaw dawn id-disposizzjonijiet, dawn għandu jkun fihom referenza għal din id-Direttiva jew ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif din ir-referenza trid issir.Artikolu 4Din id-Direttiva għandha tidħol fis-seħħ fl-ewwel jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fit-30 ta’ Jannar 2002.Għall-KummissjoniDavid ByrneMembru tal-Kummissjoni[1] ĠU L 350, 14.12.1990, p. 71.[2] ĠU L 208, 1.8.2001, p. 36.[3] ĠU L 158, 30.6.2000, p. 51.[4] Il-linji gwida sabiex jitbassar it-teħid djetarju tal-fdalijiet tal-pestiċidi (irriveduti), imħejjija mill-GEMS/Programm ta’ l-Ikel b’kollabarazzjoni mal-Kumitat Codex dwar il-Fdalijiet tal-Pestiċidi, ppubblikati mill-Organizzazzjoni Dinjija tas-Saħħa 1997 (WHO/FSF/FOS/97.7).[5] Sakemm isiru l-provi għat-tieni staġun, ir-riżultati jridu jiġu ssottomessi qabel l-1 ta’ Settembru 2002.--------------------------------------------------ANNESSNota:Għall-konvenjenza tal-qarrej, l-LMFijiet huma indikati b'tipa ħoxna meta jirriflettu bidliet rigward l-LMFijiet fl-Annessi mad-Direttivi iktar bikrija mid-Direttiva 2000/42/KE; meta indikati b'tipi normali, ikunu huma re-iterazzjonijiet ta' LMFijiet eżistenti.Il-Gruppi u l-eżempji tal-prodotti individwali li għalihom applikaw l-LMFijiet | Il-fdalijiet tal-pestiċidi u l-livelli massimi tal-fdalijiet (mg/kg) |Il-Lambda-ċijalotrin | L-Amitraz (is-somma ta' l-amitraz flimkien mal- metaboliti kollha tiegħu li jkun fihom il-medja tat- 2,4 dimetil anilina moiety espress bħala amitraz) |1.Il-Frott, frisk, imnixxef jew mhux imsajjar, ippriżervat bil-friża, li ma jkunx fih zokkor miżjud; il-ġewż(i)IL-FROTT TAĊ-ĊITRU | | 0,05 |It-tronġ | 0,1 | |Il-lumi | | |Il-Lime | | |Il-Mandolin (inklużi l-klementini u ibridi oħra) | | |Il-larinġ | 0,1 | |Il-Pomelos | 0,1 | |Oħrajn | 0,02 | |(ii)IL-ĠEWŻ TAS-SIĠAR (imqaxxar jew bil-qoxra) | 0,05 | 0,05 |Il-Lewż | | |Il-Brazil nuts | | |Il-Ġewż Cashew | | |Il-Qastan | | |Il-Ġewż ta' l-Indi | | |Il-Ġellewż | | |Il-Ġewż Makadamja | | |Il-Pecan | | |Iż-Żerriegħa tal-Prinjol | | |Il-Pistaċċi | | |Il-Ġewż | | |Oħrajn | | |(iii)IT-TUFFIEĦ | 0,1 | 0,5 |It-Tuffieħ ta' Belludja | | |Il-Lanġas | | |Il-Quince | | |Oħrajn | | |(iv)IL-FROTT TA' L-GĦADMA | | 0,05 |Il-Berquq | 0,2 | |Iċ-Ċirasa | | |Il-Ħawħ (inklużi n-nuċiprisk u ibridi simili) | 0,2 | |L-Għajnbaqar | | |Oħrajn | 0,1 | |(v)IL-BERRIES U L-FROTT IRQIQ | | 0,05 |(a)L-Għeneb tal-mejda u ta' l-inbid | 0,2 | |L-Għeneb tal-mejda | | |L-Għeneb ta' l-inbid | | |(b)Il-Frawli (bl-eċċezzjoni ta' dak selvaġġ) | 0,5 | |(ċ)Il-Frott tal-Qsab (bl-eċċezzjoni ta' dak selvaġġ) | 0,02 | |It-Tut | | |Id-Dewberries | | |Il-Loganberries | | |Ir-Raspberries | | |Oħrajn | | |(d)Il-Fott irqiq l-ieħor u l-berries (bl-eċċezzjoni ta' dawk selvaġġi)Il-Bilberries | | |Il-Canberries | | |Il-Passolina (ħamra, sewda u bajda) | 0,1 | |Il-Gooseberries | 0,1 | |Oħrajn | 0,02 | |(e)Il-Berries selvaġġi u l-frott selvaġġ | 0,2 | |(vi)Mixxellanji | 0,02 | 0,05 |L-Avocado | | |Il-Banana | | |It-Tamal | | |It-Tin | | |Il-Kiwi | | |Il-Kumquat | | |Il-Litchi | | |Il-mangu | | |Iż-żebbuġ | | |Il-Passion fruit | | |L-Ananas | | |Ir-Rummien | | |Oħrajn | | |2.Il-ħxejjex ta' l-ikel, friski jew mhux imsajrin, iffriżati jew nexfin(i)IL-ĦXEJJEX TA' L-IKEL BL-GĦERUQ U T-TUBERU | | 0,05 |Il-Pitravi | | |Il-Karrotti | | |Is-Celeriac | 0,1 | |L-Għerq mustarda | | |L-Artiċokk | | |Iz-Zunnarija bajda | | |L-Għerq tat-tursin | | |Ir-Ravanell | 0,1 | |Is-Salsify | | |Il-Patata ħelwa | | |In-Nevew | | |Il-Ġidra | | |Il-Yam | | |Oħrajn | 0,02 | |(ii)IL-ĦXEJJEX TA' L-IKEL TAL-BASLA | 0,02 | 0,05 |It-Tewm | | |Il-Basal | | |Ix-Xalott | | |Il-Basal aħdar (tar-rebbiegħa) | | |Oħrajn | | |(iii)IL-ĦXEJJEX TA' L-IKEL LI JAGĦTU L-FROTT(a)Is-SolanaceaIt-Tuffieħ tadam | 0,1 | 0,5 |Il-Bżar | 0,1 | |Il-Brinġiel | 0,5 | 0,5 |Oħrajn | 0,02 | 0,05 |(b)Il-Kukurbit il-qoxra li tittiekel | 0,1 | 0,05 |Il-Ħjar | | |Il-Gherkin | | |Il-Qara bagħli | | |Oħrajn | | |(ċ)Il-Kukurbit il-qoxra li ma tittekilx | 0,05 | 0,05 |Il-Bettieħ | | |Il-frott tal-genu kukurbita | | |Id-Dulliegħ | | |Oħrajn | | |(d)Il-qamħirrum | 0,02 | 0,05 |(iv)IL-ĦXEJJEX TA' L-IKEL BRASSIKA | | 0,05 |(a)Il-Brassika li tagħmel il-fjuri | 0,1 | |Il-Brokkoli (inkluż il-Kalabriż) | | |Il-Pastard | | |Oħrajn | | |(b)Il-Brassika tar-rasIl-Brussel sprouts | 0,05 | |Il-Kaboċċi tar-ras | 0,2 | |Oħrajn | 0,02 | |(ċ)Il-brassika bil-weraq | 0,02 | |Il-Kaboċċi ċiniżi | | |Il-Kale | | |Oħrajn | | |(d)Il-Ġidra | 0,02 | |(v)IL-ĦXEJJEX TA' L-IKEL TAL-WERAQ U L-ĦXEJJEX AROMATIĊI FRISKI | | 0,05 |(a)Il-Ħass u simili | 1 | |Il-Krexxun | | |Il-Lamb's lettuce | | |Il-Ħass | | |L-Iscarole (l-indivja tal-weraq wiesgħa) | | |Oħrajn | | |(b)L-ispinaċi u ħxejjex similiL-ispinaċi | 0,5 | |Il-Weraq tal-pitravi (chard) | | |Oħrajn | 0,02 | |(ċ)Il-krexxuni ta' l-ilma | 0,02 | |(d)Il-Witloof | 0,02 | |(e)Il-Ħxejjex aromatiċi | 1 | |Il-Maxxita | | |Il-Kurrat selvaġġ | | |It-Tursin | | |Il-Weraq tal-krafes | | |Oħrajn | | |(vi)IL-ĦXEJJEX TA' L-IKEL LEGUMI (friski) | | 0,05 |Il-Ful/Fażola (bil-miżwed) | 0,2 | |Il-Ful/Fażola (mingħajr miżwed) | 0,02 | |Il-Piżelli (bil-miżwed) | 0,2 | |Il-Piżelli (mingħajr miżwed) | 0,2 | |Oħrajn | 0,02 | |(vii)IL-ĦXEJJEX TA' L-IKEL BIZ-ZOKK (friski) | | 0,05 |L-Asparagu | | |Il-Kardun | | |Il-Krafes | 0,3 | |Il-Bużbież | | |Il-Qaqoċċ | | |Il-Kurrat | | |Ir-Rabarbu | | |Oħrajn | 0,02 | |(viii)IL-FUNGI | | 0,05 |(a)Il-Faqqiegħ ikkultivat | 0,02 | |(b)Il-Faqqiegħ selvaġġ | 0,5 | |3.Il-ħaxix tal-miżwed | 0,02 | 0,05 |Il-Ful/Fażola | | |L-Għażż | | |Il-Piżelli | | |Oħrajn | | |4.Iż-żerriegħa taż-żejt | 0,02 | |Iż-Żerriegħa tal-Kittien | | |Il-Karawett | | |Iż-Żerriegħa tal-Peprin | | |Il-Ġulġlien | | |Iż-żerriegħa tal-ġirasol | | |Iż-żerriegħa tal-lift | | |Iż-Żerriegħa tas-soya | | |Iż-Żerriegħa tal-Mustarda | | |Iż-Żerriegħa tal-Qoton | | 1 |Oħrajn | | 0,05 |5.Il-Patata | 0,02 | 0,05 |Il-patata bikrija | | |Il-Patata li tinħażen | | |6.It-tè (il-weraq u z-zkuk imnixxfa, iffermentati jew mod ieħor, tal-Camellia sinensis) | 1 | 0,1 |7.Il-Ħopp (imnixxef), inklużi l-gerbub tal-ħopp u t-trab mhux ikkonċentrat | 10 | 20 |--------------------------------------------------